Eniten ikävöin vakoojaa.
Kun hän tuli ensimmäistä kertaa, hän käyttäytyi epäilyttävästi.
Oliko hänet lähetetty tarkkailemaan salaisia raamattupiirejämme -
ja raportoimaan viranomaisille?
Kaltaisiani kenttätyöntekijöitä on pidätetty ja vangittu.
Sen riskin olen valmis ottamaan kertoakseni evankeliumia.
Kuuntelemaan tulevat naiset ottavat vielä suuremman riskin.
Menen tapaamaan Pohjois-Koreasta paenneita naisia.
He ovat nyt laittomina pakolaisina täällä Kiinassa.
Suurin osa on ihmiskaupan uhreja.
Heidät on myyty joko kiinalaisille vaimoiksi tai bordelleihin.
Jos pakolaiset saadaan kiinni, heidät lähetetään takaisin.
Pohjois-Koreassa heidät määrätään työleireille tai teloitetaan.
Matkani heidän luokseen syrjäiselle alueelle on pitkä.
Välttelen poliisia, tarkastuksia -
ja paikkoja, joissa pitää tunnistautua.
Matkustan yksin ja käytän laittomia kuskeja.
Joka kerta pitää mennä eri reittiä. Aina eri kuljettaja.
En kuitenkaan ole yksin. Jumala on kanssani ja valmistaa minulle tien.
Näiden naisten elämä on rankkaa.
Usein he ovat kaltoinkohdeltuja ja hyväksikäytettyjä.
He eivät aina ole valmiita kuulemaan totuutta.
He eivät ymmärrä: kuka rakastaisi heitä niin kuin tämä Jeesus voi?
Kokouksissamme ylistämme yhdessä -
ja ajan myötä he eivät enää naura evankeliumille, -
vaan se muuttaa heidät.
Joskus pelkään olevani myöhässä, -
ja pelkään sitä, että ehkä vakooja on löytänyt naiset -
ja heidät on lähetetty takaisin Pohjois-Koreaan -
kohtaamaan kauhuja, joita emme pysty kuvittelemaan.
He vaarantavat henkensä kuullakseen evankeliumia.
Rukoukset ovat meille elintärkeitä.
Maailmanlaajuisen Kristuksen ruumiin tuki auttaa jatkamaan tätä.
Jumalan rakkaus vaikuttaa meissä -
kutsuen palvelemaan toisiamme vaaroista huolimatta.
On suurin ilo olla heidän kanssaan.
Jokainen on kallisarvoinen. Jumalan lapsi.
Olen valmis matkustamaan milloin vain, yhdenkin ihmisen takia.
Jopa vakoojan takia.
Mietin usein vakoojaa.
Miksei hän antanut meitä ilmi?
Oliko hän oikeasti vakooja?
Kuunteliko hän kanssamme Jumalaa?
Toisinaan hän itki ja ylisti kanssamme. Toisinaan taas ei.
Pohdin, kuinka hän mahtaa nykyään kohdata Jumalan.